'तारक मेहता का उल्टा चश्मा' के फैन्स के लिए आई खुशखबरी, शो में 'दयाबेन' की होगी वापसी  
'तारक मेहता का उल्टा चश्मा' में होगी 'दयाबेन' की वापसी
 'दयाबेन' का किरदार निभाती नजर आएंगी दिशा वकानी
शो के प्रोड्यूसर ने किया खुलासा
टेलीविजन के सबसे पॉपुलर कॉमेडी शो 'तारक मेहता का उल्टा चश्मा (Tarak Mehta Ka Ooltah Chashmah)' में आखिरकार, शो की जान 'दयाबेन (Dayaben)' यानी एक्ट्रेस दिशा वकानी (Disha Vakani) की एक बार फिर वापसी होने वाली है. खबरों के मुताबिक अब जल्द ही दिशा शो में दोबारा एंट्री कर सकती हैं. 'तारक मेहता का उल्टा चश्मा' से ब्रेक लेने के बाद ऐसी अफवाहें उड़ रही थीं कि अब दिशा वकानी शो में वापसी नहीं करेंगी. हालांकि इन सभी अफवाहों पर पानी फेरते हुए 'तारक मेहता का उल्टा चश्मा' के प्रोड्यूसर ने इस बात की जानकारी दी है कि अब जल्द ही दिशा वकानी यानी 'दयाबेन' शो में सबको हंसाती हुई नजर आएंगी.
पिंकविला की रिपोर्ट के मुताबिक एक इंटरव्यू के दौरान असित कुमार मोदी (Asit Kumar Modi) ने 'दयाबेन' की वापसी को लेकर कहा, 'अभी भी कम से कम एक महीना और लग जाएगा. हमने दिशा से शो में वापसी को लेकर कई बार बात की थी, हालांकि वो इसके लिए तैयार नहीं थीं, दिशा ने कहा 'मेरी बेटी अभी छोटी है, मैं उसे अकेला छोड़कर कैसे आ सकती हूं.' लेकिन अब उन्होंने खुद को कमबैक के लिए तैयार कर लिया है.'
'तारक मेहता का उल्टा चश्मा (Tarak Mehta Ka Ooltah Chashmah)' के प्रोड्यूसर ने आगे कहा, 'हमने दो साल बिना 'दयाबेन' के स्टोरी को चलाया है. लेकिन हम अपने शो में दिशा को वापस देखना चाहते हैं.' बता दें साल 2017 में एक्ट्रेस दिशा वकानी ने मैटरनिटी लीव ली थी, जिसके बाद ये खबरें आई थीं कि दिशा पटानी (Disha Patani) ने शो को छोड़ दिया है. हालांकि एक बार फिर उनकी एंट्री से फैन्स में काफी एक्साइटमेंट है.